Il-Ministru tat-Turiżmu Karmenu Vella qal li s-sena li għaddiet kien hawn Malta 1.6 miljun viżitatur, żieda ta’ 10 fil-mija meta mqabbel mas-sena ta’qabel. Qal li bejniethom nefqu €1.4 biljun. F’konferenza tal-aħbarijiet f’Ħagar Qim, Karmenu Vella nnota li ż-żieda fl-għadd ta’ turisti li jżuru Malta kompliet fl-ewwel xhur ta’ din is sena. Qal li waqt li bejn 2008 u l-2012 l-impjiegi f’dan is-settur kienu naqsu b’482 imjieg, is-sena li għaddiet żdiedu b’127 impjieg full-time u 406 part-time. Għall-ġejjieni l-Ministru qal li l-Gvern qed jaħdem biex t-Turiżmu jirreġistra żidiet anke fix-Xitwa. Żied li l-Gvern qed iħares lejn niċċeċ bħat-Turiżmu reliġjuż, fil-qasam tal-moda u anke tal-mediċina.